# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 3/2015

# zo zasadnutia Kolégia rektora STU zo dňa 04. 03. 2015

**PRÍTOMNÍ: podľa prezenčnej listiny**

**PROGRAM:**

1. Rozpočet STU - rozpis dotácie na rok 2015 (D. Faktor)
2. Návrh smernice rektora „Používanie vozidiel Slovenskej technickej univerzity v Bratislave“ (D. Faktor)
3. Návrh smernice rektora „Nakladanie s nepotrebným majetkom STU v Bratislave“ (M. Sokol)
4. Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016 – 3. čítanie (M. Peciar v zastúpení F. Horňáka)
5. Vyhlásenie výzvy Projekty mladých 2015 (S. Biskupič)
6. Aktualizovaný stav publikačnej činnosti za rok 2014 (S. Biskupič)
7. Aktuálny stav projektov H2020 (S. Biskupič)
8. Knižničný poriadok pre akademické knižnice STU v Bratislave (S. Biskupič)
9. Informácia o doteraz pridelených finančných prostriedkoch z agentúry APVV na rok 2015   
   (S. Biskupič)
10. Rôzne

A. Inaugurácia rektora a dekanov, divadelné predstavenie – ústna informácia (M. Peciar)

**PREDLOŽENÉ MATERIÁLY:**

1. Rozpočet STU - rozpis dotácie na rok 2015
2. Návrh smernice rektora „Používanie vozidiel Slovenskej technickej univerzity v Bratislave“
3. Návrh smernice rektora „Nakladanie s nepotrebným majetkom STU v Bratislave“
4. Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016 – 3. čítanie
5. Vyhlásenie výzvy Projekty mladých 2015
6. Aktualizovaný stav publikačnej činnosti za rok 2014
7. Aktuálny stav projektov H2020
8. Knižničný poriadok pre akademické knižnice STU v Bratislave
9. Informácia o doteraz pridelených finančných prostriedkoch z agentúry APVV na rok 2015
10. Rôzne

B. Inaugurácia rektora a dekanov, divadelné predstavenie – informácia

**K BODU 1: Rozpočet STU - rozpis dotácie na rok 2015**

Materiál uviedol kvestor. Prizvaná: Ing. Matúšková

Z diskusie:

V rámci diskusie sa dekani zaujímali hlavne o Fond obnovy a jeho rozdelenie (nepomer v dofinancovaní medzi fakultami). Väčšina prítomných prezentovala názor zriadiť investičnú komisiu, ktorá by mala za úlohu plánovať a riešiť investičné výdavky univerzity koncepčne.

Počas diskusie bola tiež prezentovaná požiadavka vysvetliť výšku pridelených finančných prostriedkov v položkách Nakladateľstvo STU, úpravy AIS - zvýšenie bezpečnosti a činnosť AS STU. Otázky odzneli aj ohľadom možného zohľadnenia štipendií študentom v rámci podprogramu veda a technika.

V rámci textovej časti, konkrétne bodu 6, písmená e) a f) podľa názoru niektorých prítomných nastal nepomer v rozdelení financií medzi R STU a fakultami.

Svoje výhrady voči predloženému materiálu predniesol aj prorektor Sokol. Prezentoval názor, že podklady neboli konzultované s dotknutými útvarmi a poradnými orgánmi, ako je napr. Nakladateľská rada. Namietal hlavne na rozdelenie Fondu opráv STU a označil jeho položky za nesystémové. Naopak, s ohľadom na jeho pripomienky, ocenil prerozdelenie financií v položkách CAŠ, Celouniverzitný šport a klubová karta. V závere skonštatoval, že navrhuje sumu ako celok schváliť, ale jednotlivé položky ešte rozdiskutovať na fakultách.

Prodekan Gatial si vyžiadal doposlať podporné tabuľky 14 a 14a. Kvestor súhlasil a prisľúbil poskytnúť ich obratom.

V závere rektor akcentoval dôležitosť a potrebu dokončenia UVP, čo je odzrkadlené v rozdelení Fondu obnovy. Ide o „vynútené“ finančné požiadavky existujúcich stavieb, nie o nové stavby. V prípade, že rekonštrukcie nebudú ukončené, hrozia podľa jeho názoru katastrofálne následky vo forme vysokých neoprávnených výdavkov.

Diskusiu ukončil tým, že je v prípade potreby otvorený ďalším samostatným diskusiám na uvedenú tému.

**UZNESENIE: 3.1/2015-KR**

Kolégium rektora STU prerokovalo rozpočet STU na rok 2015 – časť rozpis dotácie

s pripomienkami.

**K BODU 2: Návrh smernice rektora „Používanie vozidiel Slovenskej technickej univerzity v Bratislave“**

Materiál uviedol kvestor. Prizvaná: JUDr. Haladejová.

Dokument bol predložený s cieľom určiť jednotné pravidlá a administratívne postupy pre

používanie vozidiel STU.

**UZNESENIE: 3.2/2015-KR**

Kolégium rektora STU prerokovalo návrh smernice rektora „Používanie vozidiel

Slovenskej technickej univerzity v Bratislave“ a odporúča predmetnú smernicu vydať.

**K BODU 3: Návrh smernice rektora „Nakladanie s nepotrebným majetkom STU v Bratislave“**

Materiál uviedol prorektor Sokol. Prizvaná: JUDr. Haladejová.

Dokument bol predložený v dôsledku novely zákona o nakladaní s majetkom

verejnoprávnych inštitúcií a o zmene zákona Národnej rady SR o Slovenskej lesníckej

komore.

**UZNESENIE: 3.3/2015-KR**

Kolégium rektora STU prerokovalo návrh smernice rektora „Nakladanie s nepotrebným majetkom STU v Bratislave“ a odporúča predmetnú smernicu vydať.

**K BODU 4: Návrh Dodatku číslo 1 k Smernici rektora číslo 8/2014-SR z 10. 09. 2014 Školné a poplatky spojené so štúdiom na Slovenskej technickej univerzite v Bratislave na akademický rok 2015/2016 – 3. čítanie**

Materiál uviedol prorektor Peciar v zastúpení prorektora Horňáka.

Prizvaná: Mgr. Marianna Michelková.

Materiál bol prerokovaný na zasadnutí Vedenia STU dňa 26.11.2014, na zasadnutí Kolégia rektora STU dňa 3.12.2014 a v 2. čítaní na zasadnutí Vedenia STU dňa 21.1.2015 a na zasadnutí Kolégia rektora STU dňa 4.2.2015. Na návrh dekana SvF, SjF, FEI, FCHPT, FIIT a dekanky FA na zmenu výšky školného sa predkladá v 3. čítaní. Materiál bol schválený na porade prorektora a prodekanov pre vzdelávanie dňa 23.2.2015 a prerokovaný na zasadnutí Vedenia STU dňa 25.2.2015.

V rámci diskusie rektor stiahol z rokovania svoj návrh na jednotnú výšku školného.

**UZNESENIE: 3.4/2015-KR**

Kolégium rektora STU schvaľuje návrh Dodatku číslo 1 k Smernici rektora číslo 8/2014-SR

z 10. 09. 2014 Školné a poplatky spojené so štúdiom na STU na akademický rok 2015/2016

podľa Prílohy č. 2.

****

**K BODU 5: Vyhlásenie výzvy Projekty mladých 2015**

Materiál uviedol prorektor Biskupič.

**UZNESENIE: 3.5/2015-KR**

Kolégium rektora STU berie na vedomie materiál Vyhlásenie výzvy Projekty mladých 2015.

**K BODU 6: Aktualizovaný stav publikačnej činnosti za rok 2014**

Materiál uviedol prorektor Biskupič.

**UZNESENIE: 3.6/2015-KR**

Kolégium rektora STU berie na vedomie aktualizovaný stav publikačnej činnosti za rok 2014 s pripomienkami a odporúča doplniť materiál o porovnanie výsledkov s rokom 2012.

**K BODU 7: Aktuálny stav projektov H2020**

Materiál uviedol prorektor Biskupič.

**UZNESENIE: 3.7/2015-KR**

Kolégium rektora STU berie na vedomie informáciu o aktuálnom stave projektov H2020.

**ÚLOHA: 4.1/2015-KR**

Kolégium rektora STU ukladá pripraviť prehľad, resp. schému všetkých typov zahraničných

výskumných projektov.

Z: S. Biskupič

T: 01.04.2015

**K BODU 8: Knižničný poriadok pre akademické knižnice STU v Bratislave**

Materiál uviedol prorektor Biskupič.

Vy pracovanie dokumentu vyplynulo z potreby centrálnej koordinácie akademických knižníc

a stanovenie jednotných zásad pre ich činnosť na súčastiach STU.

Z diskusie:

Počas diskusie väčšina dekanov vyjadrila svoje námietky voči Čl. 2, bod 4. Podľa ich

názoru a názoru vedúcich knižníc CVT STU nie je schopné koordinovať činnosť knižníc.

V závere diskusie členovia kolégia rektora odporučili stretnutie vedenia s vedúcimi

jednotlivých knižníc, vypočuť si ich pripomienky, akceptovať ich a materiál opätovne

predložiť na rokovanie.

**UZNESENIE: 3.8/2015-KR**

Kolégium rektora STU prerokovalo Knižničný poriadok pre akademické knižnice STU v Bratislave s pripomienkami.

Kolégium rektora STU odporúča venovať sa výhradám, resp. pripomienkam vedúcich knižníc a po zapracovaní pripomienok odporúča dokument znova predložiť na rokovanie kolégia rektora.

**K BODU 9: Informácia o doteraz pridelených finančných prostriedkoch z agentúry APVV na rok 2015**

Materiál uviedol prorektor Biskupič.

V rámci diskusie sa dekan Peterka informoval dokedy je potrebné minúť doplatky za rok 2011. Prorektor Biskupič sľúbil informáciu dodať čo najskôr.

**UZNESENIE: 3.9/2015-KR**

Kolégium rektora STU berie na vedomie informáciu o doteraz pridelených

finančných prostriedkov z agentúry APVV na rok 2015.

**ÚLOHA: 4.2/2015-KR**

Kolégium rektora STU ukladá pripraviť informáciu o celkovom objeme finančných

prostriedkov z APVV.

Z: S. Biskupič

T: 01.04.2015

**K BODU 10: Rôzne**

**K BODU 10/A: Rôzne/Inaugurácia rektora a dekanov, divadelné predstavenie – informácia**

Prorektor Peciar informoval o termíne a programe slávnostnej inaugurácie rektora

a dekanov, ktorá bude spojená s divadelným predstavením.

**UZNESENIE: 3.10/2015-KR**

Kolégium rektora STU berie na vedomie predloženú informáciu a súhlasí s termínom

inaugurácie.

**INFORMÁCIE A OZNAMY:**

Prorektor Biskupič

* pripomenul dekanom termín (13.03.2015) na dodanie návrhov na členov VR STU na nové funkčné obdobie

Predsedníčka UOO

* pripomenula, že čakajú na stanovisko k návrhu Kolektívnej zmluvy na rok 2015

Kvestor

* poďakoval dekanom za výbornú spoluprácu pri príprave účtovnej závierky
  + v súvislosti s prípravou účtovnej závierky dekan Peterka navrhol zvážiť vyplatiť odmeny z centrálnych finančných zdrojov
* informoval, že v nadväznosti na povinnosť využívať elektronické trhovisko je všetko zabezpečené, je potrebné riadiť sa podľa toho

Rektor

* informoval o záujme BILGI univerzity v Istanbule o spoluprácu s STU, požiadal prítomných o zaslanie námetov na spoluprácu do stredy 11.3.2015
* informoval o záujme SARIA a zástupcov zahraničného investora o stretnutie s STU ohľadom zriadenia svojho výrobného závodu v sektore automotive
* oboznámil prítomných, že v rámci spolupráce s Čínou by sme radi ponúkli vzdelávanie na STU, v tejto súvislosti požiadal dekanov o zaslanie vhodnej ponuky do 11.03.2015

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Marec** | 16.03.2015 | PAS STU | 14:00 |  |
|  | 30.03.2015 | AS STU | 14:00 |  |
| **Apríl** | 01.04.2015 | KR STU | 09:00 |  |
|  | 09.04.2015 |  | 10:00, 14:00 | PhD. promócie |
|  | 10.04.2015 | | 14:00 | Slávnostná inaugurácia rektora a dekanov |
|  | 18:00 | Divadlo, Nová scéna |
|  | 13.04.2015 | PAS STU | 14:00 |  |
|  | 23.04.2015 |  | 14:00 | Dr.h.c. |
|  | 27.04.2015 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

06.03.2015 06.03.2015